Ho és perquè concita delictes de gran magnitud, com el tràfic de drogues o el d'armes, però també perquè marca el límit de l'Estat de dret, i en aquest límit es dilueixen les garanties que les lleis ofereixen als ciutadans, més encara quan els ciutadans no ho són del propi Estat.
Les forces policials que custodien les fronteres lluiten contra els molts delictes que es congreguen en elles, però protagonitzen també certes accions que se situen en els marges de l'admissible i que queden lluny de l'abast de la justícia.
Són molts els immigrants i refugiats que moren en el seu intent de travessar la frontera sud i, de vegades, les accions policials no són alienes a aquestes morts.
Aquesta novel·la convida la reflexió sobre la difusa responsabilitat criminal que hi ha en aquests casos.
L'inspector Samuel Montcada es veu obligat a investigar certs crims comesos a la frontera sud per revelar uns assassinats produïts a Barcelona.
Al seu recorregut, obté informació sobre actuacions concretes de la Guàrdia Civil espanyola i dels policies i militars marroquins
La jove detectiva Sonia Ruiz és contractada per una dona perquè demostri la infidelitat del seu espòs, però descobreix que, a més, està implicat en activitats il·legals.
D'altra banda, Pau, amic de la investigadora, que ara treballa per al servei secret espanyol, es veu embolicat en una trama en la qual hi ha involucrats els seus propis caps i en la qual fins i tot veu perillar la seva vida.
Aquestes dues històries, aparentment inconnexes, conflueixen de manera magistral en un final trepidant i sorprenent, ple d'humor i d'equívocs, que només l'escriptor Andreu Martín és capaç d'ordir.
Un polític rellevant del partit del Govern apareix assassinat en un despatx del Congrés dels Diputats mentre la multitud indignada envolta el Parlament davant d'un desmesurat desplegament policial.
Nora Murúa, una jove diputada sorgida del 15-M, i Bruno Mairal, un veterà periodista, troben una pista que sembla guardar relació amb el crim i decideixen tirar del fil.
Mentrestant, el comissari Robles haurà d'esquivar les pressions polítiques per avançar en una investigació en la qual l'elit política del país és sota sospita.
Chesús Yuste utilitza la seva experiència com a diputat en la primera legislatura de Rajoy per transformar amb mestria les seves memòries en una trepidant novel·la negra
En la darrera sessió del club vàrem parlar de la novel·la d'Edogawa Rampo, escrita pels volts de 1930.
A tots ens va semblar una novel·la curiosa, divertida, un punt infantil...una mena de conte on els dolents són molt dolents i els bons acaben imposant-se –després d'enormes esforços i enginys- a les forces del mal.
De totes maneres, per ser una novel·la escrita fa noranta anys, es van destacar determinats aspectes que en el seu moment, devien causar sensació en la societat japonesa: hi ha escenes on els personatges apareixen completament despullats.
També la protagonista del llibre, l'anomenada femme fatale Midorikawa, es dedica a ser clarament exhibicionista davant dels seus seguidors.
La màgia i les disfresses són una altra constant de la novel·la, fent girs originals en el guió.
També els membres del club van estar d'acord en com de divertides i sorprenents són les notes que el mateix autor introdueix al llibre per explicar al lector determinats aspectes que l'ajudin a entendre l'argument i que no es perdi dins la trama argumental.
En fi, una estona de lectura divertida, diferent, original on hi ha bons i dolents enfrontats, però poca novel·la negra, de misteri o enigma.